 WIZ ARA ya Maliasili na Utalii imeanza kuwafunga vifaa vya utambuzi na mawasiliano, tembo wa eneo la Ikolojia ya Selous hadi Hifadhi ya Taifa ya Mikumi mpango unaogharimu zaidi ya Sh bilioni moja.Akizindua mpango huo kwa niaba ya Mkurugenzi wa Wanyamapori, Wizara ya Maliasili na Utalii, O fisa Wanyamapori Mkuu, Silvernus Ukudo alisema mpango huo una manufaa makubwa katika uhifadhi.Alisema katika mpango huo, tembo 60 watafungwa vifaa hivyo na mpango huo unaratibiwa na Taasisi ya Utafiti wa Wanyamapori Tanzania (TAWIRI) na kufadhiliwa na serikali kwa kushirikiana na Taasisi ya Uhifadhi ya Friedkin Conservation Fund (FCF) na Taasisi ya WWF na Frunkfurt Z oological Society.Ukudo alisema katika ikolojia ya Selous - Mikumi ndiko kuna tembo zaidi ya 15,000 na Mikumi 3,000. Mtafiti Kiongozi wa TAWIRI, Dk Edward Kohi alisema mpango huo ambao ni mikakati ya uhifadhi, utasaidia mapambano dhidi ya ujangili, kudhibiti tembo kuvamia mashamba na kujua mienendo yao.